
Për disa ndryshime në vendimin nr.602, datë 24.8.2011 të këshillit të ministrave “Për miratimin e mënyrës së përdorimit të fondeve kundërparti, të mbledhura nga grandet japoneze për sektorin e bujqësisë dhe të ushqimit”

Në mbështetje të nenit 100 të Kushtetutës dhe të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, me propozimin e Ministrit të Bujqësisë, Ushqimit dhe Mbrojtjes së Konsumatorit, Këshilli i Ministrave

Vendosi:

1. Në vendimin nr.602, datë 24.8.2011 të Këshillit të Ministrave, bëhen këto ndryshime:
a) Në pikën 1 shprehja “…të derdhen në buxhetin e shtetit…” zëvendësohet me:
“…do të trajtohen si të ardhura jashtë limitit dhe do të përdoren nëpërmjet llogarisë së thesarit…”.
b) Në pikën 2 shprehja “…gjatë vitit 2011…” shfuqizohet.
2. Shkronja “d” në pikat 4 dhe 5 riformulohet, si më poshtë vijon:
“d) ngritjen e fidanishteve dhe serrave për prodhimin e fidanëve të arrës”.
3. Ngarkohen Ministria e Bujqësisë, Ushqimit dhe Mbrojtjes së Konsumatorit dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha
